Хайнрих Хайне
Аз превърнах в малки песни…

Превод от немски: Димитър Стоевски, 1947

chitanka.info

Аз превърнах в малки песни

свойте болки и несрети;

те излитнаха да звъннат

на любимата в сърцето.

Те запътиха се бодри,

но се върнаха унили

и не казаха, какво са

във това сърце открили.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.